Mule (Levanger)

Mule er et tettsted i Levanger i Trøndelag. Der ligger det blant annet en liten nedlagt grunnskole, et bilverksted og en nedlagt jernbanestasjon. Det er også et søppelsorteringsanlegg der som eies av Innherred Renovasjon. Like ved søppelanlegget ligger det ei trimtrapp som sto ferdig i 2018. Statistisk sentralbyrå regnet Mule som et tettsted inntil 2019.

Mule gård har vært i drift siden Verdalsraset i 1893. Familien Haugskott har drevet gården i flere generasjoner.

Mule Radiomuseum har ca. 1000 radioer i sin samling, krystallapparater fra 1926 til dagens radioer. 
Størst vekt er lagt på Tandberg Radiofabrikks radioer og båndspillere. Mule Radiomuseum ligger 4 kilometer fra Levanger sentrum.

Referanser

Eksterne lenker
 Mule Radiomuseums offisielle nettside

Bosetninger i Levanger
Tidligere tettsteder i Trøndelag